มันนี่ทูเดย์
ธปท.ประมูลพันธบัตร
9 ก.พ. 2560

ธปท.ประมูลพันธบัตร
นายเมธี สุภาพงษ์ รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.) ออกประกาศแผนการประมูลขายพันธบัตรธนาคารแห่งประเทศไทย อายุไม่เกิน 15 วัน ประจำเดือน ก.พ. 2560 โดย ธปท.จะเปิดประมูลขายพันธบัตรรุ่น พ.6/14/60 วงเงิน 4 หมื่นล้านบาท เปิดประมูลขายวันที่ 9 ก.พ.นี้ และกำหนดให้ชำระเงินในวันที่ 14 ก.พ. 2560 พันธบัตรจะครบอายุวันที่ 28 ก.พ. 2560 
รับสมัครผู้บริหาร
ธนาคารออมสิน แจ้งว่า เปิดรับสมัครผู้อำนวยการฝ่ายธุรกิจการลงทุน ทำหน้าที่ในการวางแผน ปรับปรุง พัฒนางานศูนย์กลางปฏิบัติการด้านการลงทุนและการเป็นตัวแทนจำหน่ายหน่วยลงทุนของธนาคาร รวมทั้งผู้อำนวยการฝ่ายสื่อสารองค์กร ทำหน้าที่ด้านการวางแผน กำหนดกลยุทธ์ ปรับปรุงและพัฒนางานด้านโฆษณาประชาสัมพันธ์ผู้สนใจดาวน์โหลดใบสมัครได้ที่เว็บไซต์ธนาคารออมสิน www.gsb.or.th หมดเขตวันศุกร์ที่ 10 ก.พ.นี้